ועדת העלייה, הקליטה והתפוצות, כנסת 25, פרוטוקול מספר 40, 2023-03-27 00:00

עודד פורר: בוקר טוב לכולם, היום ה-27

עודד פורר: 3

עודד פורר: 2023, ה' בניסן תשפ"ג, אני מתכבד לפתוח את ישיבת ועדת העלייה, הקליטה והתפוצות, ישיבת מעקב 6

עודד פורר:      אני חייב לומר שנוכח אירועי הלילה, והיום, והימים האחרונים, הישיבה הזאת, והתעקשנו לפתוח אותה דווקא היום כי צריך לעסוק בחיים עצמם, והחיים לא נפסקים אלא ממשיכים ובעיות היום יום של אזרחי ואזרחיות ישראל לא נעלמות

עודד פורר:  קל וחומר הבעיות של העולים החדשים, למעלה מ- 70,000 שהגיעו בשנה האחרונה ואלה שעוד צפויים להגיע בפנינו, והמשבר באולפני העברית, כל ועדה פה נפתחת במשבר מהחמורים שידעו, אז גם המשבר הזה הוא מהחמורים שידעו

עודד פורר:  מכתב ההתפטרות שהוגש אתמול מהמורות אולפן

עודד פורר:  הן הגישו מכתב התפטרות באופן מרוכז

עודד פורר:  לצערי אני חייב להגיד שראינו את נולד פה בוועדה, כי פשוט ראינו את התהליך הזה

עודד פורר:       אני מקבל בברכה את מנכ"ל משרד העלייה והקליטה שהצטרף לדיון

עודד פורר:  אני אומר לך, הכתובת הייתה על הקיר

עודד פורר:  היא הייתה על הקיר

עודד פורר:  אנחנו נמצאים בחודש מרץ, זה חודש דרמטי במערכת החינוך מבחינת אמירה של מורות ומורים לאן הם הולכים והזהרנו שאם לא יהיה פה משהו מהיר והסכם שכר מהיר, כל המפעל הזה ילך לאיבוד

עודד פורר:  ה-100 האלה זה סנונית, לא יודע איך יפתחו את השנה, אבל מדובר על כ20% ממורות האולפנים

עודד פורר:  זה אומר ש- 20% מהאולפנים בשנה הבאה לא יוכלו להיפתח

עודד פורר:  אי אפשר לנהל מערכת כזאת, בזמן שהעלייה למדינת ישאל גדולה פי 3 ממה שהיינו רגילים לראות בממוצע שנתי

עודד פורר:       אם המנכ"ל רוצה לפתוח ולהגיד כמה מילים, אני אתן לו

עודד פורר:  אם אתה רוצה קודם לשמוע את הנוכחים

עודד פורר:  אני לא יודע כמה בשורות יהיו כאן, אבל לפחות אני מקווה שאנחנו נצליח לצאת פה עם משהו

עודד פורר:  קחו בחשבון שבשעה 10 צריכים לסיים בגלל מליאה

עודד פורר:  אני רוצה לפתוח, בזום נמצאת אתנו סוזי עטר מהאולפנים, ואחר כך ניתן לדורית

עודד פורר:  סוזי עוד לא אתנו, אז נתחיל עם דורית

דורית חורש: שלום

דורית חורש:  בוקר טוב לכולם

דורית חורש:  אני דורית חורש, מנהלת אולפן אבא חושי בחיפה, ואני רוצה ראשית להודות לוועדה הזאת וליו"ר שלה שעוסקים בעניין הזה ולא מרפים

דורית חורש:  זאת הפעם הראשונה שאנחנו רואים ומרגישים שרואים אותנו, רואים את המורים

דורית חורש:  אנחנו מרגישים מאוד ילדים חורגים במשרד ותודה על הזכות הזאת

דורית חורש:  אנחנו מרגישים שרואים את העולים גם, ואת טובת המדינה

דורית חורש:  אנחנו רוצים להודות גם למזכ"לית ההסתדרות שהודיעה אתמול על סכסוך עבודה בעקבות המהלך וההודעה של הרבה מורים לצאת לחל"ת

דורית חורש:       אני רוצה להגיד שבעקבות הוועדה האחרונה שהייתה כאן, הרבה מורים נכנסו לייאוש

דורית חורש:  ממש ייאוש והחליטו להגיש בקשות לחל"ת ולשבתון, כדי לשקול את המשך דרכם, וההודעה הזאת של המזכ"לית נתנה תקווה, והוועדה הזאת נותנת תקווה

דורית חורש:  לנו, ולמורים באולפנים

דורית חורש:      אני רוצה להגיד שאנחנו סומכים על כל הגורמים המקצועיים ועליך, יו"ר
הוועדה, שתמשיכו לעסוק בזה, ולא תרפו עד שנראה את הסוף ואת ההסכם

דורית חורש:  עד שיהיה לנו הסכם

דורית חורש:  אנחנו מקווים שזה יסתיים במהירות

דורית חורש:  אנחנו סומכים על יפה בן דוד, מזכ"לית ההסתדרות, שתעשה את העבודה גם כן בשבילנו, ואנחנו מאוד מבקשים ממך לעקוב ולראות שהעניין מסתיים, עם ההודעות האלה

דורית חורש:  תודה

עודד פורר: תודה

עודד פורר:  אני רק אומר, אנחנו עוסקים גם במשבר האולפנים וגם במציאת פתרונות מחוץ לקופסא, נוכח גל העלייה

עודד פורר:  זה לא מתחיל ונגמר רק בפתרון המשבר, שהוא סכסוך עבודה בין מורי ומורות האולפנים

עודד פורר:  נמצא אתנו מאיר אסרף, הסתדרות המורים

עמי אסף: שלום

עמי אסף:  כמו שהנציגה שדיברה עכשיו בוועדה אמרה, הסתדרות המורים הכריזה על סכסוך עבודה, מאחר שלמרות שנהגנו במידתיות וניסינו להגיע בדרכי שלום להסכם בעניין שכרם של מורי האולפנים, לצערי הרב לא הצלחנו להגיע ומשרד האוצר, שמענו את עמדנו, מה שלא הותיר כל ברירה, אלא להכריז סכסוך עבודה, על כל המשתמע מכך

עודד פורר: תודה

עודד פורר:  אני רק אעדכן שכן אני שוחחתי עם שר החינוך ועם שר העלייה והקליטה

עודד פורר:  שר העלייה והקליטה נכנס לתוך הנושא הזה באמת באופן מלא מול שני השרים, גם מול שר החינוך וגם מול שר האוצר

עודד פורר:  אני עוד לא יודע מה תהיינה התוצאות, ואם יש כאלה, אבל לוחות הזמנים צריכים להיות הרבה יותר מהירים ממה שאנחנו רגילים

עודד פורר:      במקביל, אני אומר את זה לך, אדוני המנכ"ל, עלתה כאן בקשה ודרישה להרחיב את שאר לימודי העברית, ושאר האופציות שניתנות לעולים

עודד פורר:  הציגה הסוכנות היהודית את האפשרות שלה לתת מענה ל-1000 עולים בעלות של 2 מיליון שקלים

עודד פורר:  הסוכנות הסכימה לתת 1/3, אני ביקשתי שמשרד החינוך ייתן 1/3 ומשרד העלייה והקליטה ייתן 1/3

עודד פורר:  אני אשמח לשמוע בשורה גם בעניין הזה

זאב אלקין: קודם כל תודה רבה אדוני היו"ר על הנחישות שלך בליווי של הנושא הזה, אני רוצה לנצל את העובדה שמנכ"ל משרד הקליטה פה ולהגיד גם את מה שאמרתי, ותמסור את זה לשר

זאב אלקין:  בדיון הקודם

זאב אלקין:  בסוף אתם חייבים להיות פה הגורם שהופך את השולחן כדי שהצדדים יתכנסו

זאב אלקין:  אני מברך את הסתדרות המורים על כך שהם הכריזו סכסוך עבודה

זאב אלקין:  זה מצב אבסורדי שצריך לברך אותם על זה, אבל כנראה שבלי זה, זה לא הולך

זאב אלקין:      עכשיו חייבים בפרק הזמן הקצר, הכי קצר שאפשר, לכנס את כל הגורמים ובסופו של דבר להגיע לפתרון

זאב אלקין:  זה קריטי

זאב אלקין:  כי בסוף אתם מייצגים פה את הלקוח, העולה שמגיע ארצה ובסוף אין לו אולפן

זאב אלקין:  זה דבר אחד, וזה נכון שזה לא חונה אצלכם, אלא חונה בין חינוך לאוצר והסתדרות המורים, אבל אם לא יהיה מישהו שהוא יודע לדבר על שר האוצר, ויודע לדבר שר החינוך ויידע לדבר עם יו"ר הסתדרות המורים, ולא ייכנס את הדברים ולא ידע כשהמו"מ הזה יסתיים, זה כבר המון המון זמן קרוב לסגירה ולא נסגר, ולכן אני חושב שזה תפקידכם

זאב אלקין:  שלך, כמנכ"ל משרד הקליטה, של השר בדרג הפוליטי, בסוף לדפוק על השולחן ולסגור את האירוע הזה

זאב אלקין:  גם העלויות הן לא בשמיים, והנזק הוא הרבה יותר גדול

זאב אלקין:      הרי תחשוב, אנחנו משלמים סל קליטה לעולה כדי שהוא ילמד עברית ובסוף הוא לומד עברית, אז כל ההשקעה הזאת, בהרבה מאוד מובנים יורדת לטמיון

זאב אלקין:  זה נושא אחד

זאב אלקין:      נושא שני, חשוב לא פחות בעיני, בתקופה הזאת שהיתה , של השנה האחרונה

זאב אלקין:  הרבה עולים פנו למימוש וואוצ'רים בגלל שהיו הרבה תורים באולפנים, והם לא יכלו לממש אותם בחצי השנה הראשונה

זאב אלקין:  אני דיברתי על זה בדיון הקודם, אני חושב שבמצב החריג הזה, אתם צריכים לאפשר לכל העולים שהשתמשו בוואוצ'רים בתקופה שהיה תור כל כך ארוך לאולפנים, וגם אולי ייקח עוד זמן עד שהתור הזה ידולל חזרה, גם אם ייתפר המשבר, בכל התקופה הזאת לאפשר 2 וואוצ'רים במקום 1

זאב אלקין: כי מה קרה? עולה, במקום ללכת לאולפן מטעם המדינה, ואז לקבל אולפן המשך בוואוצ'ר, נאלץ לממש את הזכות שלו לוואוצ'ר לאולפן בסיסי, כי המדינה לא נתנה לו את השירות בזמן שהוא היה צריך את זה

זאב אלקין:      ולכן, אני חושב שבמצב החריג הזה, שהמדינה היא זאת שנושאת באחריות, ופה זה נטו על שולחנכם, כי זו מדיניות של משרד הקליטה

זאב אלקין:  צריך לקבל החלטה, כי אתם יודעים מתי התקופה הזאת התחילה

זאב אלקין:  אנחנו נדע מתי היא תסתיים, היא עוד הסתיימה

זאב אלקין:  זה ייקח עוד זמן עד שבסוף התור יהפוך לנורמלי ואנשים יוכלו לקבל אולפן מהר עם הגעתם ארצה

זאב אלקין:  כל עוד שבתקופה הזאת אין את זה, אני חושב שחייבים לתת לעולה את מלוא היכולת שהיתה לו, ומי שירצה יממש את זה, אבל זה לא נכון לפגוע באנשים על לא עוול בכפם, בגלל שהמדינה פה לא עמדה על המשמר, ולא פתרה בזמן את המשבר

זאב אלקין:       הדבר השלישי, כמובן הזכיר את זה כבר היו"ר, יש כל מיני פטנטים של חירום בתקופה הזאת, כדי לתת מענה, כמו למשל מה שהסוכנות היהודית הציעה, וזה לא יכול לחכות לוועדות אסטרטגיות של וועדות היגוי שימליצו מתי שהוא המלצות למשרד הקליטה

זאב אלקין:  זה טוב כשלעצמו, אבל אנחנו חייבים לפעול מהר, כי יש כרגע עולים שאין להם פתרונות

עודד פורר: תודה רבה

עודד פורר:  סוזי ממורות האולפנים בזום, ואח"כ אני אתן למשרד החינוך לנציג הממונה על השכר ואגף תקציבים

סוזי עטר: שלום

סוזי עטר:  אני מצטערת שאני בזום, פשוט אנחנו כאן בטיול, אנחנו נוסעים לטיול לפסח, עושים איזה שהוא סדר פסח בטיול העולים, מוסרים לכם ד"ש ומקווים מאוד שהעניין ייפתר

סוזי עטר:      מה שרציתי להגיד, אני ממשיכה את דבריה של דורית חברתי, אני מרשה לעצמי לחזור על דברים שכבר אמרתי בעבר

סוזי עטר:  כמו שחברי פה לוועדה חוזרים על דברים שבוע אחרי שבוע, אנחנו, מורי האולפנים, לא שונים מיתר מורי מדינת ישראל

סוזי עטר:  אין מקום להחריגנו מהסכם שכר באופן אשר יותיר את שכרנו מאחור

סוזי עטר:      אנחנו לא מתכוונים להרים ידיים

סוזי עטר:  אנחנו לא נשקוט עד שנקבל את ההסכם המיוחל

סוזי עטר:  אנחנו עושים זאת עבור עצמנו, אבל לא פחות מכך עבור העולים, ועבור כל המדינה

סוזי עטר:  מבחינתנו זה להיות או לחדול

סוזי עטר:  כידוע לכם, המורים הגישו בקשות לחל"ת ושבתון, וחלקם אף הפקידו מכתבי פיטורים

סוזי עטר:  הכל מתוך מצוקה, מצוקה אמתית שמאיימת להכריע אותם

סוזי עטר:  הכניסה המבורכת של ההסתדרות למאבק, תסייע לנו למצוא פתרון הולם ורב שנים לסוגיית מורי האולפנים, ואנחנו מחזקים את ידיה של יפה בן דוד במהלך החכם והחשוב הזה

סוזי עטר:  תודה לכם

עודד פורר:  תודה רבה

עודד פורר:  משרד החינוך, מה התקדמנו משבוע שעבר, מעוז?     

מעוז ביגון: מעוז ביגון, מנהל האגף לחינוך מבוגרים במשרד החינוך

מעוז ביגון:  ראשית, אני אומר בשם השר, הבוקר מהלשכה ביקשו לומר שהשר קיבל את הזמנתך לוועדה ואם יתואם כמו שצריך בלו"ז שלו אז הוא בהחלט יבוא לדיון

מעוז ביגון:  אם זה יתואם בלו"ז

עודד פורר: אני שוחחתי איתו אתמול, צר לי שאני אומר לך, כי אתה באמת נוכח פה בכל הדיונים וגם מגלה בקיאות בהרבה מאוד מובנים וגם בנושא, אבל בכל הכבוד אני ביקשתי דרג יותר בכיר שיהיה בדיון הזה לאור ההתפתחויות והאירוע

עודד פורר:  גם אם זה לא השר

עודד פורר:  וראוי היה לוועדה, אני לא מתחיל בסנקציות ובסיפורים, מבחינת החוק השר אמור היה להתייצב

עודד פורר:  זה לא קרה וזה לא בהתאם לחוק, ונכון היה שיגיע לפחות דרג בכיר, גם אם לא מנכ"ל, אז לפחות סמנכ"ל

מעוז ביגון: בסדר

מעוז ביגון:  אני אומר לך את מה שהוא אמר

עודד פורר: אתה השליח

עודד פורר:  בדרך כלל הורגים את השליחים

עודד פורר:  אנחנו פה לא הורגים אף אחד

א מעוז ביגון: אני אומר שזה לא מהותי שהוא לא הגיע, זה משהו טכני

עודד פורר: אני יודע

עודד פורר:  דיברתי איתו אתמול, ואני אומר שעדיין מישהו בכיר מהמשרד יכול היה להגיע

מעוז ביגון: בסדר גמור

מעוז ביגון:  לגופו של עניין, אני אומר שאם האגף הממונה על השכר באוצר, ככה אני מרגיש, תיכף היא תגיד את דבריה, אנחנו די סגורים, פרטים אחרונים שהועברו אפילו בימים האחרונים

עודד פורר: אתם רוצים שאני אקבע לכם פגישה עם אסרף היום מהסתדרות המורים? תגמרו את האירוע היום

עודד פורר:  אתם סגורים בינכם, מה שנשאר זה הסתדרות המורים

מעוז ביגון: אדוני היו"ר, הדבר שנשאר משבוע שעבר זה הנושא הכספי

מעוז ביגון:  לא הנושא המהותי, לא הנושא הטכני, לא הפרטים של ההסכם

מעוז ביגון:  כל הדברים האלה זה מאחורינו

מעוז ביגון:  אני מוכרח לומר שאני ניצב פה עכשיו בפני הוועדה בחיל ורעדה, אחד מהנושאים של הוועדה זה היערכות לשנת הלימודים הבאה

עודד פורר: אתם צריכים לחדש את ההיערכות, כי אתם עם 20% פחות מכוח האדם

מעוז ביגון: נכון

מעוז ביגון:  העובדות הן לא כמו שכתוב בתקשורת, לא קיבלתי 100 מכתבים כאלה, אבל בהחלט יש טפטופים

מעוז ביגון:  גם של מכתבי התפטרות ובעיקר של בקשות לחל"ת

מעוז ביגון:  מדובר על כמה עשרות עכשיו שהגיעו לשולחנו, אבל יהיו בהמשך עוד

מעוז ביגון:  אנחנו נערכים, כי אנחנו צריכים לתת מענה לעולים

מעוז ביגון:  עושים את כל אשר לאל ידינו

עודד פורר: כמה ממתינים היום?     

מעוז ביגון: אני לא בדקתי היום או אתמול עוד פעם, אבל למעלה מ-5000

עודד פורר: תגיד, הנתונים מועברים און ליין למשרד הקליטה? הוא במעקב און ליין, מקבל מכם את כל הנתונים?     

מעוז ביגון: בתהליך של בניית דש בורד משותף, של נתונים משותפים

עודד פורר: כמה זמן התהליך?     

מעוז ביגון: חצי שנה בערך, אם וועדה בין משרדית

מעוז ביגון:  בונים פלטפורמה טכנית עכשיו, אבל כל מידע שאני מתבקש להעביר, אני מעביר את זה באופן מיידי

עודד פורר: אם משרד החינוך רוצה עזרה, אני מוכן לפרסם קול קורא מהוועדה

עודד פורר:  אני מניח שיהיו לפחות במדינת ישראל, אולי עכשיו בגלל המהפכה המשטרית קצת פחות, אבל לפחות 3 חברות שייגשו כדי לעשות את הפלטפורמה שמקשרת בין המחשב של משרד החינוך למחשב של משרד הקליטה

מעוז ביגון: אם זה יפתור את הבעיה של מצוקת העולים

עודד פורר: לא, זה עניין של ניהול

עודד פורר:  חברים, זה עניין של ניהול

עודד פורר:  אני מכיר את המאבקים בין משרדים

עודד פורר:  זה לא רק משרד החינוך וקליטה

עודד פורר:  ההוא לא מוסר נתונים לזה, וזה לא נותן לזה

מעוז ביגון: אנחנו אחרי המאבקים האלה, אנחנו באותו אירוע

מעוז ביגון:  אני חושב שגם משרד הקליטה יאמר את זה, אנחנו לא שם

מעוז ביגון:  לא משחקי אגו ולא דברים

מעוז ביגון:  העולים לנגד ענינו

עודד פורר: אנחנו גם על עניין הממשק נעשה מעקב

מעוז ביגון: בסדר גמור

מעוז ביגון:  אנחנו שמה לגמרי

מעוז ביגון:  בלב ובנפש וזה גם יהיה למעשה, אני מקווה שבזמן הקרוב זה יצא לדרך

מעוז ביגון:  בכל אופן, כן, אני בחשש גדול

מעוז ביגון:  אני מקווה שהמשבר הזה ייגמר

מעוז ביגון:  לא סתם אמר יו"ר הוועדה, ואני מדגיש את זה פה, חודש מרץ זה החודש שבו המורים צריכים לקבל החלטות לאן פניהם מועדות

מעוז ביגון:  זה בכל מערכת החינוך, לאו דווקא אצלנו

מעוז ביגון:      מצד המערכת עצמה, אני צריך להשיב תשובה מסודרת עד סוף מאי

מעוז ביגון:  זאת אומרת, בסוף מאי מה שיהיה זה מה שיהיה בשנת הלימודים הבאה

מעוז ביגון:  תודה לוועדה

עודד פורר: תודה רבה

עודד פורר:  בואו נשמע את משרד האוצר איפה אנחנו עומדים

שירה גרוס: שירה גרוס, רפרנטית חינוך

שירה גרוס:  אנחנו ערוכים לקיים מו"מ כפי שציינתי, יש מתווה מוסכם

עודד פורר: גם שבוע שעבר הייתם ערוכים

שירה גרוס: נכון, אבל ללא מסגרת תקציבית

עודד פורר: נו, אז למה הפסדנו שבוע?     

שירה גרוס: כפי שאני אומרת כאן בכל שבוע, ללא מסגרת תקציבית

עודד פורר: נמצאת כאן שירה מאגף תקציבים? סליחה שאני ככה קוטע אותך

שירה עמיאל: שירה עמיאל, אגף תקציבים

עודד פורר: זה תנאי סף במשרד האוצר שירה? למרות שהמצב לא נותן סיבה לשיר, אני חייב לומר

שירה עמיאל: בוקר טוב לוועדה

שירה עמיאל:  בעצם דניאל מעדכן כאן מדי שבוע, אני חושבת שעמדתנו היא ברורה, הסתדרות המורים היתה במו"מ ארוך, במסגרתו הוחלט להקצות סכום כסף מאוד משמעותי לנושא שכר המורים

עודד פורר: אני מתחיל לא לאהוב את התשובה שלך

עודד פורר:  זה כאילו אותה התשובה של שבוע שעבר

עודד פורר:  בואו נפתח את ההסכם עם הסתדרות המורים, זה התשובה של האוצר?     

שירה עמיאל: נכון, אנחנו פחות עקביים

עודד פורר: תשובה לא מקובלת, לא נכונה גם מבחינת מדיניות שר האוצר הקודם שחתם על ההסכם, וגם ההנחיות שהוא נתן כשההסכם הזה נחתם

עודד פורר:  אמר את זה בקולו באחת מישיבות המעקב שלנו

עודד פורר:  מה שאתם עושים עכשיו זה פליק פלאק לאחור, חד משמעית

עודד פורר:  על 40 מיליון שקל, ועל ראשכם, בין היתר, כמו עוד חלק מהדברים האחרים

עודד פורר:  אבל במקרה הזה, על ראשו של אג"ת נמצא האירוע הזה, כי אני יודע איך בממשלה יודעים איך להביא את הכסף מן היקב ומן הגורן

עודד פורר:  זה מביא קצת, וזה מביא קצת, בטח בסכומים האלה

עודד פורר:  להגיד לי 'תפתח את ההסכם עם הסתדרות המורים', זה דבר ראשון לחטוא לאירוע שהיה כשחתמו על ההסכם על הסתדרות המורים, והסיבה שבגינה הוציאו את מורי האולפנים ולהתעלם לחלוטין מהמצב בשטח

עודד פורר:  אני לא רוצה להשוות את זה למישהו אחר, שהתעלם במשך 3 חודשים ממה שקורה בחוץ

עודד פורר:      אתם מתעלמים ממה שקורה בחוץ

עודד פורר:  אתם מתעלמים

עודד פורר:  אתם מתעלמים מ-73,000 עולים שהגיעו בשנה האחרונה, אתם מתעלמים מעשרות אלפים שיגיעו בשנה הבאה, אתם מתעלמים מהנזק שנגרם למדינת ישראל, על ההפסד של האוכלוסייה הזו, שרבים מהם עוזבים את המדינה אחרי שהם לא הצליחו לעמוד בלימודי עברית, נשארו בלי שפה

עודד פורר:  מהנדסים, רופאים, אחים, אחיות

עודד פורר:  מקצועות שכמה תכניות אתם עושים כדי שיהיו יותר רופאים במדינת ישראל? כדי שנצליח להדביק בחזרה את הממוצע של ה- OECD

עודד פורר:  כמה תכניות אתם עושים כדי שיהיו יותר מהנדסות ומהנדסים במשק, ואתם אומרים לי תפתח את הסכם השכר?      התשובה לא מקובלת עלי, אמרתי אותה כבר, זאת הסיבה שביקשתי את שר האוצר, שגם הוא אפילו לא טרח להיות אתנו בקשר, בניגוד לחוק, אבל החוק כנראה לא מעניין את שרי הממשלה, לא נמצא כאן ועל ראשכם האחריות לכל האירוע הזה

שירה עמיאל: היו"ר, אני אשמח להתייחס

עודד פורר: אין מה להתייחס

עודד פורר:  אם את הולכת לתת לי את תשובה שדניאל נתן פה 5 ישיבות, אין צורך

עודד פורר:  אין צורך

שירה עמיאל: התייחסת גם לדברים נוספים ואני אגיד, שכמו שיוכל מנכ"ל משרד העלייה והקליטה לספר ולהסביר, במסגרת התקציב הקרוב יש תוספת משמעותית למשרד הקליטה, לנושא של קליטה של אותם עולים שעליהם דיברת

עודד פורר: העולים זה היום

עודד פורר:  זה לא כשתעבירו, אולי, את התקציב ב-29

עודד פורר: 5

עודד פורר:  זה היום

עודד פורר:  אנחנו נמצאים היום במצב הזה

עודד פורר:  ב- 29

עודד פורר: 5 לא יהיה לך מורות ומורים שיישארו כדי לעשות איתם את הסכם השכר

עודד פורר:  אתם לא מבינים את זה

עודד פורר:  אתם מתעלמים מזה

עודד פורר:  20% מכוח ההוראה התפטר, כלום לא קרה

עודד פורר:  מה, הם צריכים לשרוף מדורות באיילון? תודה

עודד פורר:  מנכ"ל משרד הקליטה בבקשה

עודד פורר:  ביקשתי מהסוכנות, משרד האוצר, משרד הקליטה להביא סדר גודל של 700 אלף שקל

עודד פורר:  הסוכנות היהודית הסכימה, הממשלה לא קיימת בשביל לתת פתרון ל-1000 עולים מידית

אביחי כהנא:  אני אתייחס גם לנקודה הזאת עוד רגע

אביחי כהנא:  אני אגיד קודם כל שלמרות שהדיונים הם לא תמיד נחמדים מבחינתנו ויותר קל לנו כשיש שקט, אני בכל זאת מודה לוועדה ליו"ר הוועדה על שימת הלב לנושא הזה

אביחי כהנא:      אנחנו חושבים שמדובר בנושא אסטרטגי לקליטת העולים

אביחי כהנא:  בלי עברית אין קליטה, אין סיכוי לקליטה, ובלי קליטה גם לא תהיה עליה ולכן, מבחינת המשרד ומבחינת השר, הדגש היה על עברית קודם

אביחי כהנא:  נכנסתי לתפקיד לפני חודש וחצי וזו היתה המשימה העיקרית, הראשונה שקיבלתי, וגם סיון הסמנכ"לית שלי נמצאת כאן, ואנחנו נעדכן עוד מעט על התהליך שאנחנו מקווים שלא יארך יותר מדי זמן, וגם על נקודות שאנחנו נעשה באופן מיידי

אביחי כהנא:      אני גם רוצה להביע את התודה שלנו למורות ולמורים, לשמוע אותך בסופו של דבר מיואשת כאן בהקשרים האלה, זה מבחינתנו דבר לא פשוט בכלל, ואנחנו בסוף למורות שמבחינה רשמית האחריות היא של משרד החינוך, על המורים באולפנים, אנחנו מרגישים שיש לנו גם אחריות עליהם מבחינת המשימה המשותפת והשותפות ביום יום, ולכן אני שוב מקווה שאנחנו נצליח להגיע בקרוב גם לפתרון שימנע את התפטרות

אביחי כהנא:      אני אגיד גם עוד משהו אדוני היו"ר, בסופו של דבר הנושא של האולפנים הוא נושא חלקי בלימודי עברית, צריך להגיד גם את הדבר הזה

אביחי כהנא:  בכמויות העולים שהיו לישראל ב- 2022 ושממשיכות ב- 2023, נכון להיום 17,000 עולים, ועוד לא סיימנו את חודש מרץ, עלו לישראל מתחילת השנה, דבר שאומר שאם אנחנו ממשיכים ברצה הזה אנחנו מתקרבים לעוד שנה של 60,000 אני מעריך, למרות שאנחנו רואים איזה שהיא מגמת דעיכה כרגע, אבל אנחנו בכל זאת יותר מהתחזיות שהיו לנו בתחילת השנה

אביחי כהנא:       אבל הנושא של האולפנים בכל אופן לא יספיק, וגם צריך לבוא ולהגיד שגם השכר מבחינתנו הוא גם לא דבר שהוא מספיק

אביחי כהנא:  בסופו של דבר, המתקנים שמשמשים היום את האולפנים הם מתקנים מיושנים, האופן שבו מתוקצב בסופו של דבר אפילו הלוח, והחדר והמזגן במקומות האלה, הוא לא משביע רצון, וכבר ביקרתי כמה וכמה אולפנים, ומחר יש עוד אולפן שאני אבקר בו בהקשר הזה

אביחי כהנא:      שר העלייה והקליטה, אופיר סופר, פועל בהקשרים של המורים כרגע באופן אינטנסיבי

אביחי כהנא:  אני יודע שהוא גם עדכן את יו"ר הוועדה, מול שר החינוך ומול שר האוצר

אביחי כהנא:  אין ספק שאנחנו צריכים להגיע לעמק השווה בנוגע למקורות

אביחי כהנא:  אני אגיד שכמו שאמרה שירה, בסיכום התקציבי, שהוא אף פעם לא מספיק מבחינתנו, בטח לא לכמויות העולים, אבל אג"ת בסופו של דבר הבין את גודל השעה ואנחנו כן מרגישים שיש לנו שותפות בהקשר הזה

אביחי כהנא:  גם ב-2022 העברנו סכום של 20 מיליון שקל, בסיכום איתם, כדי לבוא ולהגדיל את לימודי העברית

אביחי כהנא:  זה עזר בדברים מסוימים, לא עזר מספיק, לא עזר כדי לפתור את העניין שלכם ושוב, השר מול שר האוצר ומול שר החינוך, ברור לנו שאנחנו חייבים, אדוני היו"ר, לפתור את הדבר הזה מהר, כי ברור לנו שלמורים האלה יש אלטרנטיבה

אביחי כהנא:  אנחנו לא חושבים שזה איום סרק, אנחנו לא חושבים שיש פה איזה התפטרות בספטמבר שלא תקרה בפועל

אביחי כהנא:  היא תקרה, והיא תקרה בצורה גדולה יותר ומשמעותית יותר והאולפנים בכל אופן יהיו מרכיב חשוב בלימודי העברית בישראל בשנים הבאות

אביחי כהנא:       אני כן אגיד רגע משהו במישור המיידי, אנחנו יצאנו בתהליך רחב, אבל גם מהיר

אביחי כהנא:  סיון פה עובדת על זה קשה, אני מקיים על זה כל שבועיים ישיבות איטיות אצלי ביחד עם חברה מקצועית שמתעסקת בלימוד של שפות, כדי לבור ולמצוא קשת של מענים

אביחי כהנא:      אני אשתף, שוב אני חושב אדוני היו"ר, שמיד אחרי פסח, או שבוע שבועיים אחרי פסח, מבחינתנו אפשר יהיה לבוא ולשתף בוועדה, כי אנחנו רוצים לשתף את הציבור, את הארגונים, את האנשים הרלבנטיים ולשמוע הערות תוך כדי העבודה על האופן שבו אנחנו מאפיינים את הבעיות ואת החלופות השונות

אביחי כהנא:      אנחנו שמים שם דגש גם על לימודי עברית, שזה דבר שלא היה עד עכשיו מבחינת המשרד, בארצות המוצא

אביחי כהנא:  אנחנו רוצים לבוא ולהשתדל שהעולים יבואו לישראל עד כמה שניתן עם עברית בצורה סבירה כדי שהם יוכלו להיקלט בארץ בצורה טובה יותר, וכמובן דברים שלא הכרנו עד עכשיו באמת, למידה היברידית, למידה דיגיטלית, בזום

אביחי כהנא:  אנחנו ראינו בעקבות הקורונה שזה עובד

אביחי כהנא:      מה אנחנו עושים כבר במישור המיידי, ושוב, סיון תוכל להרחיב וגם גורמים מקצועיים נוספים מהמשרד

אביחי כהנא:  אנחנו נפרסם או היום או מחר, אבל זה כבר מוכן, זה כבר בלשכה המשפטית, קול קורא כדי לבוא ולמצוא ספקים נוספים

אביחי כהנא:  שוב, לא כדי להמעיט בעניין האולפנים

אביחי כהנא:  אנחנו את עניין האולפנים צריכים לפתור, אנחנו פשוט מבינים שגם כשנפתור את עניין האולפנים, זה לא יספיק, ולכן אנחנו נפרסם קול קורא כדי לברר איזה עוד ספקים, חוץ ממה שאנחנו מכירים כבר עכשיו מהסוכנות ויש גם עוד כמה שאנחנו מכירים, אבל איזה עוד ספקים יכולים לתת לנו פתרונות של עברית למבוגרים, שפה שניה

אביחי כהנא:  בין אם פיזית ובין אם דיגיטלית

אביחי כהנא:  אנחנו נפתח את השערים בהקשר הזה של ספקים נוספים

אביחי כהנא:       מבחינתנו כבר התחילו השיחות עם הסוכנות כדי להשתמש גם בכלי שלהם

אביחי כהנא:  זה לא הדבר הרגיל, אנחנו היינו שמחים לבוא ולהיות פיין שמקרים ולהגיד שאנחנו רוצים לוודא שהלימודים הם בצורה הכי טובה שיש, ואנחנו מוודאים שאנחנו עומדים 100% פדגוגית מאחורי הדברים, אבל אנחנו נפתח את האפשרויות הנוספות, מכיוון שהמצב הוא ש-5000 איש מחכים, וגם מעבר ל-5000 האלה יש רבים נוספים שלא מחכים, אבל רמת העברית שלהם עדיין נמוכה

עודד פורר: קודם כל, אני רוצה לברך גם על זה שהגעת לכאן כדי להגיד את הדברים, וגם על הנחישות שהמשרד מגלה עכשיו בעניין הזה וההבנה, שאני שמח סופסוף לשמוע אותה מבחינת הדחיפות

עודד פורר:      אני כן אומר משהו לגבי אולפני הוואוצ'רים והאיכות שלהם, לפחות מהדיונים שעלו כאן בוועדה

עודד פורר:  אחת הבעיות באופן שבו מנוהל מערך הוואוצ'רים היום היא שאליהם אתה יכול לגשת, תירשם, אתה תקבל את הכסף

עודד פורר:  אין בעצם ממשק בין המשרד לבין נותני השירות

אביחי כהנא: אחרי שהוא היה צריך לשלם

עודד פורר: כן, אחרי שהוא היה צריך לשלם

עודד פורר:  להבדיל ממה שאתם עושים במינהל הסטודנטים

עודד פורר:  סטודנט, עולה חדש, שזכאי לסבסוד תואר ראשון או שני, הכסף מועבר למוסד, ואתם יודעים גם מול מי התקשרתם

עודד פורר:  אתם יודעים אם אתם בקשר עם המוסד הזה, מי הוא, מה הוא

עודד פורר:  אני סבור, עוד פעם זה להחלטתכם, אבל להערכתי נכון יותר לייצר מכרז שבו אתם בוחרים את הספקים, ולכם יש אחריות

עודד פורר:  הרי בסוף, העולה לא מכיר את הספק הזה או את הספק ההוא, הוא מכיר משרד הקליטה

עודד פורר:      ואז, ברגע שלכם יש את האחריות, זה נכון שזה מצריך יותר פיקוח וכלים אחרים, אבל לתפיסת העולם שלי, הממשלה היא המפקחת ובעצם השוק הפרטי יודע להתחרות, העולה יחליט לאן הוא הולך, השוק הפרטי יתחרה על העולה הזה, שכשהוא יגיע אליו לאולפן, ומשרד הקליטה יאשר את רמת איכות ההוראה, אז הוא גם יוכל להרוויח מזה כסף, אבל צריך רגע להבין את המספרים

עודד פורר:      כ-500 מורות ומורי אולפן נותנים מענה לסדר גודל של 24,000 תלמידים, תקן אותי אם אני טועה בנתונים מעוז

מעוז ביגון: זה מתוח עד הקצה, זה בד"כ 16

מעוז ביגון:  אפשר להתייחס למספר 16,000

עודד פורר: מערך קיים, איכותי, הוא גם זה שנמצא שם בשוטף

עודד פורר:  אי אפשר להרוג את המערך הזה ולחשוב שהמענה יהיה לך ממערכים אחרים

עודד פורר:  להיפך, זה מערך הבסיס, אתם חייבים לשמר אותו, להעצים אותו

עודד פורר:  אני לא חושב שהוא צריך לגדול מעבר לקיים, כי באמת, אנחנו לא תמיד נהיה פה על מספרי העולים האלה, אבל מה שכרגע הולך לקרות זה איבוד המערך הזה, פשוט איבוד המערך הזה

עודד פורר:  אם לא תהיה כאן, ואני אומר את זה לאג"ת ולאוצר – אם לא תהיה כאן הרתמות מידית כדי לסגור את האירוע הקטן הזה, אתם עסוקים באירוע קטן כבר חודשים ארוכים, במקום לגמור אותו ולהתעסק באירועים הגדולים

עודד פורר:  יש לכם מספיק אירועים גדולים להתעסק בהם, לא חסר להם

עודד פורר:  גמרו את האירוע הזה, גמרו אותו

עודד פורר:  שבו, שעתיים שלוש יודעים לגמור את האירוע הזה

עודד פורר:      חלק מזה, זה הנחישות, אני אומר את זה פה דרכך גם לשר הקליטה, בסוף השר הוא איש נחמד, צריך להפוך שולחן לפעמים

עודד פורר:  לפעמים צריך להפוך שולחן, אין ברירה

עודד פורר:  אז אני במובן הזה אומר לכם, חד וחלק, האחריות היא עליכם והציפייה היא שהנושא הזה ייפתר כדי לחזק ולבסס את מערך האולפנים הקיים, שעליו נבנית הקומה השנייה שנותנת מענה, או כשיש גל עלייה גדול וצריך פתאום להתמתח מ- 16,000 ל-24,000, ומערך האולפנים הפרטיים נותן עוד מענה לעוד כמה אלפים

עודד פורר:       במקביל, הייתי שמח לשמוע האם אתם מצליחים לתת מענה מיידי לאותם 1000 בסכום כזה

עודד פורר:  צריך להבין, ה- 20 מיליון שניתנו לטובת הוואוצ'רים הפרטיים, נותנים מענה ל-2000 בסה"כ

עודד פורר:  אנחנו מדברים על 5000 ממתינים רשומים

עודד פורר:  יש הרבה שבכלל לא רשומים, כי הם אפילו לא באים

עודד פורר:  אנחנו נמצאים במספרים הרבה יותר גבוהים מעבר לזה

עודד פורר:  מישהו עוד רוצה להתייחס, יש לנו בערך 10 דקות ואני צריך עוד לסכם

עודד פורר:  בבקשה סיון

סיון גולדשטיין-הבר: תודה רבה, אני אשמח רק להמשיך מדבריו של המנכ"ל ולומר כמה דברים

סיון גולדשטיין-הבר:  דבר ראשון, מעוז הוא שותף גדול, ואנחנו באמת חושבת ביחד בסיפור הזה, אבל אין לנו היום מערכת מידע שמאפשרת לדעת כמה עולים ממתינים לאולפן, לפחות לנו אין גישה, אני חושבת שגם לך מעוז אין היום את הדבר הזה באופן הזה

סיון גולדשטיין-הבר:  יש פה צורך אמיתי

שלומית אבינח: אז למי יש? את אומרת שלך אין ולמעוז אין, אז למי יש?     

סיון גולדשטיין-הבר: אז אני אומרת, כאשר אנחנו שואלים את משרד החינוך כמה ממתינים יש, תקן אותי אם אני טועה מעוז, מעוז הולך ושואל בשטח, ואוסף את המידע באופן ידני, והמידע הזה הוא לא מלא

סיון גולדשטיין-הבר:  למה הוא מלא? המידע שיש לנו על 5000 ממתינים, אנחנו יודעים שמתחילת 2023 כבר 4000 קיבלו אישור ללמוד במסלול השוברים, מתוכם כמחצית התחילו כבר ללמוד, ואחרים יכולים ללמוד כשהם יחליטו, ולכן ככל שהמידע הזה לא מתממשק, יש לנו קושי אמתי לדעת כמה ממתינים יש

סיון גולדשטיין-הבר:      היום הפתרון הזמני שלנו, ואנחנו ככה אומרים את זה כל שבוע, וכמובן לא על חשבון האולפנים הממלכתיים, ועם הערכה רבה מאוד מאוד למורות האולפנים, ולעבודה המאוד משמעותית שלהם בשנה הזו, ובכל שנה, ואתם עוגן יציב לעולים ולעולות

עודד פורר: אני אומר, כבר לא

עודד פורר:  ברגע שהמערך הזה הולך להצטמצם ב-20% המשמעות היא סגירה שלו

סיון גולדשטיין-הבר: אז אני אומרת, לצד הדבר הזה, הפתרון שלנו, המיידי, הוא השוברים

סיון גולדשטיין-הבר:  וכן חשוב להגיד בהקשר הזה, שאין עולה שפונה לקבל שובר, ולא מקבל

סיון גולדשטיין-הבר:  יש תור באולפני משרד החינוך ובאולפנים הממלכתיים, וגם יש כאלה בטח בהיבטי מקצועות הרישוי, שמחויבים להיות באולפנים האלו, אבל אין עולה שמבקש אולפן, ולא יכול לקבל אולפן שובר

סיון גולדשטיין-הבר:  וזה כן פתרון שחשוב להגיד אותו בקול רם כפתרון זמני, לא מיטבי

סיון גולדשטיין-הבר:  אנחנו, שוב, בתכנית מהירה לייצר מענים יותר מותאמים ורחבים, אבל כן הדבר הזה חשוב שייאמר

מעוז ביגון: סיון, אם אפשר להתייחס למקצועות הרישוי, אנחנו התאמצנו על זה מאוד, פתחנו עכשיו כמה וכמה כיתות לרופאים, שהם מחויבים לעבור אצלנו את האולפן

מעוז ביגון:  יש לנו 36 תלמידים

עודד פורר: יצרתם גאנט כבר שאנשים יכולים להירשם מראש?     

מעוז ביגון: כן, יש לנו גאנט קדימה, ביחד עם אגף התעסוקה של משרד הקליטה

עודד פורר: זאת אומרת שהיום אני יכול כבר להירשם לאולפן קדימה

מעוז ביגון: לכל מקצועות הרישוי יצרנו גאנט מסודר

מעוז ביגון:  יש טבלה מסודרת, נדמה לי שהעברתי אותה באחד מהדיונים שלנו פה, גם לוועדה

מעוז ביגון:  אם לא, אני אוכל להעביר את זה

מעוז ביגון:      אני אומר, רק פתחנו ב-1

מעוז ביגון: 3, 4 כיתות לרופאים ברחבי הארץ

מעוז ביגון:  כשאני אומר כיתת רופאים, זה אמור להיות כיתה של 20-25 מקסימום, אנחנו כמעט ב-40 רופאים בכיתה

מעוז ביגון:  אין ברירה, כי יש עוד שממתינים, ואנחנו לא רוצים לתת להם להמתין יותר מדי, אבל אין לנו מספיק מורים וחוזר חלילה בקיצור

מעוז ביגון:  אבל כן, מקצועות הרישוי מקבלים אצלנו עכשיו דחיפה קדימה, בוסט

עודד פורר: תודה

עודד פורר:  דורית, בבקשה

דורית חורש: אני רוצה רגע להתייחס לכל מה שנאמר כאן, ע"י כולם, אני לא אציין מי, אבל קודם כל לגבי המורות שהתפטרו והגישו חל"ת, יכול להיות שעדיין לא קיבלת מעוז 100 פניות, אבל אני בכל אופן, באולפן שלי, הגישו 4 או 5 מורות ואני לא יודעת אם זה הגיע אליך כבר

דורית חורש:  מורות מגישות כל הזמן, אנחנו מקבלות תקווה ואז זה טיפה דועך ואז עוד פעם נופלות

דורית חורש:  זה הרבה ייאוש ותקווה, אבל בחדרי המורים יש ייאוש גדול, ואם הדברים לא מתקדמים, אני לא רואה איך אני אוכל לאייש את הצוות בשנה הבאה, ממש כך, ולתת מענה לכל הממתינים ולכל העולים

דורית חורש:      דיברתם על עוגן, שהאולפן הוא עוגן

דורית חורש:  אני רוצה להגיד משהו על האולפנים הפרטיים והאולפנים הציבוריים

דורית חורש:  אנחנו עכשיו רגע לפני פסח, שניה אחרי פורים

דורית חורש:  באולפנים חגגנו את כל החגים, סוזי עכשיו בדרך לסדר חגיגי עם כל האולפן שלנו, אצלי באולפן חגגו אתמול את פסח, עשינו סדר לדוגמא

דורית חורש:  היום אופים מצות באולפן, אני לא חושבת שמקבלים את המסורת הזאת ואת התרבות הזאת באולפנים שרווחיות זה מה שמניע אותם

דורית חורש:  האולפן הוא לא רק עברית, הוא החיבור של העולים החדשים למסורת שלנו, לתרבות שלנו, ורוב העולים שהיו אתמול בסדר באולפן שלי, זאת הפעם הראשונה בחיים שלהם שהם חוו חוויה כזאת, פעם ראשונה שהם ראו הגדה, שהם נפגשו עם הסיפור הזה בכלל, עם הסיפור ההיסטורי, וזה לא עניין של דת

דורית חורש:      באולפן שלנו 500 שעות, באולפנים פרטיים לא נותנים 500 שעות

דורית חורש:  שלומית, יש לך את הנתונים לגבי התקציב של זה

דורית חורש:  זה חלם

דורית חורש:  לתת מענה, עוד וואוצ'ר, זה חלם, צריך לפתור את הבעיה שלנו

עודד פורר: תודה

עודד פורר:  אני מציע גם למורות האולפנים ומורי האולפנים ולהסתדרות וגם, לא יודע אם יש כאן נציגים מאולפנים פרטיים, אין מאבק בין האולפנים הפרטיים לבין אולפני העברית של משרד החינוך

עודד פורר:  הוא שאמרתי

מעוז ביגון: יש מספיק לכולם

עודד פורר: זה לא עניין של מספיק, זה גם עניין של תפיסת עולם

עודד פורר:  יש מערך בסיסי, יציב, שיודע לתת מענה בשגרה ועליו צריכה להיות עוד לבנה, שהיא לבנה משלימה, ממנה התחיל גם מערך הוואוצ'רים, בלי קשר בשגרה

עודד פורר:      הרי מערך הוואוצ'רים עבד בשגרה, לאנשים שרוצים העשרה, שרוצים יותר, שלא מתאים להם השעות, לא תמיד מתאימות השעות שבהם עובד האולפן

עודד פורר:      כשאנחנו נמצאים באירוע חירום, ואנחנו נמצאים באירוע חירום, אתה מותח את כל הכלים שלך לקצה, אתה מותח את כלי האולפנים לקצה, ומרחיב אותו מהיכולת לקלוט 16,000 ל- 24,000 תלמידים, ואתה מותח את מערך הוואוצ'רים שלך לקצה, ומרחיב אותו

עודד פורר:  זה לא מישהו על חשבון מישהו, שאני חוזר ואומר, ואני אומר את זה, אסור לפגוע במערך האולפנים הבסיסי וחייבים לסיים את הסכם השכר עם מורות ומורי האולפנים

עודד פורר:  בסוף, זה יכולת הליבה של מדינת ישראל מבחינת לימודי עברית

עודד פורר:  זה יכולת ליבה שאסור להפסיד אותה, והתפטרות של 20% מכוח ההוראה, המשמעות היא סגירה

עודד פורר:  כי זה לא ייגמר ב-20% שמתפטרים, זה משרד החינוך כבר לא יחזיק את המערכת הזאת

עודד פורר:  ינתבו את זה לכל מיני מקומות

עודד פורר:  עכשיו, יכול להיות שמישהו חושב שמעבר הכל למערך אולפנים פרטי הוא בהכרח נכון, עדיין צריכה להיות פה יכולת ליבה חינוכית שצריכה להיות מדינת ישראל, כולל היכולת לעקוב אחר התכנים, ואז זה מייצר באלנס מול השוק הפרטי שגם גורם לשוק הציבורי להשתפר יותר

עודד פורר:      אני רוצה לסכם את הדיון

עודד פורר:  להודות לשר העלייה והקליטה ולמנכ"ל שלו שהגיע לכאן, על העובדה שהם לקחו את הנושא הזה ולפחות בתחושה שאני מרגיש, אוחזים עכשיו את השור בקרניו

עודד פורר:  אבל, אנחנו חסרי סבלנות

עודד פורר:  אני אומר את הרמת, חסרי סבלנות

עודד פורר:  ההסכם הזה חייב להיגמר לפני פסח, זה לא משהו שאפשר לגרור אותו לאחרי החגים

עודד פורר:  ולכן, אני דורש גם ממשרד וגם ממשרד החינוך, וגם ממשרד הקליטה, לשבת ולגמור את האירוע הזה, יחד עם הסתדרות המורים

עודד פורר:  עלה הנציג של הסתדרות המורים

עודד פורר:  הם הולכים להכריז סכסוך עבודה

עודד פורר:      אגב, אני חושב שההסתדרות נהגה פה במתינות יתר, ובמידתיות יתר, ובסבלנות יתר כלפי האירוע הזה

עודד פורר:  ואני לא רואה שום בעיה בכל צעד שהיא תחליט לבחור מבחינת הצעדים הארגוניים שהם ינקטו, כי הם באמת נתנו לכם את כל האשראי שאפשר היה לתת, מעל ומעבר

עודד פורר:  ולכן, תגמרו את האירוע הזה, זה אירוע של שעות כדי לגמור אותו

עודד פורר:  מי שנושא באחריות כרגע לאירוע הזה, זה משרד האוצר

עודד פורר:  והאמירות של משרד האוצר, של לפתוח את הסכם השכר שנעשה מול המורים, לא מקובלות

עודד פורר:  לא עומדות בשום סטנדרט

עודד פורר:  לא בסטנדרט של ההסכם שנעשה, לא במה שנאמר כשנעשה הסכם השכר הזה, שמורי האולפנים הוחרגו ממנו מראש, כי היה ברור שהם לא יכולים להיכנס לתוך ההסכם הזה, כי לא היה מספיק תקציב לטובת האירוע הזה, ואמרו, פה צריכה ממשלה מכהנת כדי שאפשר יהיה לתת את התוספת הנדרשת

עודד פורר:       יש היום ממשלה מכהנת

עודד פורר:  צריך לגמור את התוספת הזאת ולסגור את האירוע הזה לחלוטין

עודד פורר:  מה שאתם אמרתם פה, אני חייב לומר, זה פליק פלאק לאחור, לעומת מה שנאמר ומה שהוחרג כשנחתם הסכם השכר עם הסתדרות המורים, והמשמעות היא קריסת המערך

עודד פורר:  קריסת מערך

עודד פורר:  ודווקא בתקופה הכי קריטית

עודד פורר:  אני לא אחזור על מה שאמרתי בהקשר של מערכות היחסים, אולפנים פרטיים – אולפנים ציבוריים

עודד פורר:  הכל חייב להתרחב עכשיו, הכל

עודד פורר:  יש אירוע

עודד פורר:  אגב, באירועים כאלה לפעמים משלמים מחירים קצת יותר יקרים

עודד פורר:  אתה נמצא באירוע חירום, אג"ת יודע באיזה מחירים הוא רכש מסיכות בתקופת הקורונה, והוא היה מוכן לשלם כל מחיר

עודד פורר:  מדינת ישראל שילמה כל מחיר על מסיכות ועל ציוד רפואי שלא היה לה

עודד פורר:  שנכון שאם היא היתה שומרת אותו בשגרה היו חוסכים הרבה מאוד כסף

עודד פורר:  זרקו שם כסף בהיקפים חסרי תקדים

עודד פורר:  אנחנו נמצאים במצב כזה, אנחנו נמצאים ממש במשבר, אנחנו נמצאים עם גל העלייה הכי גדול שידענו ב-20 שנים האחרונות, אני לא יודע אם יהיה עוד פעם גל עלייה כזה למדינת ישראל, לא יודע אם יהיה

עודד פורר:       אז במקום לחבק אותו, ולקלוט אותו ולתת את כל הכלים כדי שכמה שיותר מהם יישארו כאן, ייקלטו כאן, יקלטו בשוק התעסוקה, דוחפים את האנשים האלה החוצה, ואני אומר למשרד העלייה והקליטה, תכנית חירום לגבי הוואוצ'רים, לא יכולה לקחת חודשים, זה לא אירוע

עודד פורר:  על אותו משקל, נכון שבשגרה לומדים, עושים, בודקים עוד הפעם

עודד פורר:  יכול להיות שתעשו טעויות על הנתיב, זה לגיטימי לעשות גם טעויות במצבי חירום

עודד פורר:  זה לגיטימי

עודד פורר:  אתה נמצא עכשיו בשדה קרב, אתה לא מתחיל ללכת לעשות עכשיו, רצים קדימה

עודד פורר:  תרוצו קדימה, תפתחו כמה שיותר

עודד פורר:  תנסו, תעשו

עודד פורר:  חלק ילכו לאולפן כזה, חלק ילכו לאולפן כזה

עודד פורר:  בסוף השוק ידע לנהל את עצמו והעולים יבינו, הם גם מדברים בינם לבין עצמם

עודד פורר:  הם יבינו איפה טוב ללמוד עברית ואיפה פחות טוב ללמוד עברית

עודד פורר:  ובאולפן שטוב בו ללמוד עברית, יותר עולים ירצו ללכת ללמוד שם

עודד פורר:  זה ברור לחלוטין

עודד פורר:  ואיפה שלא טוב, לא ירצו ללכת ללמוד

עודד פורר:      אף עולה לא רוצה ללכת ללמוד באיזה מחסן, לשבת שם שעות, ובסוף הוא גם לא יודע עברית

עודד פורר:  הוא ירצה ללכת למקום שהוא יודע שהוא מגיע ללמוד עברית כמו שצריך, הוא יודע שהוא יוצא משם עם כלי שהוא יכול לעבוד איתו ולהיקלט בחברה, זאת המטרה של מי שמגיע לאולפן

עודד פורר:      ולכן, אני מצפה גם בנושא הוואוצ'רים לבשורה מיד אחרי הפסח

עודד פורר:  בשורה

עודד פורר:  יכול להיות שתעשו פיין טיוניג כזה, פיין טיונג אחר

עודד פורר:  אתם יודעים שיש מערך

עודד פורר:  אגב, במיוחד כשיש מערכים שעובדים

עודד פורר:  יש גם מוסדות עלומים שבסוף הם גוף סמי ממשלתי

עודד פורר:  הם לא גוף פרטי לגמרי והם לא גוף ממשלתי, והם גוף שאתם עובדים איתו ומוכן לשים כסף לטובת העניין הזה

עודד פורר:  צאו לדרך

עודד פורר:  כל יום שעובר לא חוזר, ואנחנו מפסידים

עודד פורר:  אני סיכמתי את הדיון, אבל נכנס עכשיו ח"כ אילוז אז בבקשה

דן אילוז: אני אגיד רק אחד, דווקא משפט שאני חושב שאתה תשמח שאני אגיד

דן אילוז:  לא שמעתי את כל מה שאמרת, אז אני לא יכול לחתום על כל מילה

עודד פורר: פעם אחת תחתום על בלנקו, לא קרה כלום

דן אילוז: אבל אני כן יכול לומר שאני חותם על כל מה שאמרת מאז שנכנסתי, ושאין בנושא הזה לא קואליציה ולא אופוזיציה, זה נושא ציוני מהמדרגה הראשונה

דן אילוז:  אני חושב שיש פה תופעה שהיא מוכרת אגב בעולם, שכשהרבה אנשים אחראים לאותו הדבר, אז אף אחד לא אחראי

דן אילוז:      הפתרון הוא מאוד פשוט, ואגב, אני קורא למשרד הקליטה להוביל את הפתרון הזה, כי אתם סוג של המרכזים של נושא הקליטה

דן אילוז:  הפתרון מאוד פשוט, תשבו באותו החדר, ואל תצאו עד שאתם מגיעים פתרון, עד שאתם מגיעים לאיזה שהיא פשרה

דן אילוז:  מי אחראי על התקציב הזה, וזה נכון כמו שאמרת גם למורים במשרד החינוך, גם לנושא של הוואוצ'רים

דן אילוז:      אני מחזק אותך על העבודה שעשית גם בנושא הזה בחודשים האחרונים, ושוב, אין קואליציה ואופוזיציה בנושא הזה, אנחנו כולם מאוחדים כדי למצוא פתרון בנושא הזה

עודד פורר: תודה

מעוז ביגון: אדוני היו"ר, ערב חג פסח אתה מוזמן לחגוג אתנו באחד האולפנים

עודד פורר: יש סיכוי שאני בעוד שעה אהיה באיזה שהוא אולפן

מעוז ביגון: זה מה שרציתי לוודא, כי אנחנו רוצים בהחלט לארח אתכם

עודד פורר: זה תלוי פה בלו"ז של הכנסת

מעוז ביגון: אולפן עציון מזמין אותך בשמחה לסוג של טקס ליל הסדר, פרומו

מעוז ביגון:  תודה

עודד פורר: וכמשפט סיכום, אנחנו נפגש שוב מיד בפתיחת כנס הקיץ לישיבת מעקב מס' 7 על האולפנים, ואני מקווה ומאחל שהיא תהיה הישיבה האחרונה, שנוכל לחגוג את הסכם השכר ואת הרחבת מערך הוואוצ'רים גם יחד

עודד פורר:  תודה רבה, הישיבה נעולה